als_Latn dik_Latn ron_Latn
Kryeministri i ri lituanez, Saulius Skvernelis dhe kabineti i tij qeverisës u betuan sot me një program të fokusuar në mbrojtjen kundrejt Rusisë dhe luftës kundër pabarazisë sociale.
Skvernelis ish-kreu i policisë dhe ministri i Brendshëm deklaroi se kabineti i formuar nga partia e tij, Unioni i Fermerëve dhe të Gjelbërve (LGPU) dhe social-demokratët (SDE) do të ketë në vëmendje reduktimin e pabarazive dhe frenimin e emigracionit drejt Perëndimit të shtetasve të rinj të këtij vendi, anëtar i NATO-s dhe zonës euro.
Programi i tij u votua sot nga 86 deputetë të Parlamentit nga 141 në total. Tre në mesin e tyre votuan kundër dhe 40 të tjerë abstenuan, transmeton atsh.
“Ne shpresojmë që indeksi i pabarazisë sociale të ulet të paktën në nivelin e mesatares në BE. Aktualisht, referuar statistikave tona ne renditemi në vendin e tretë apo të katërt në mesin e shteteve me shifra negative”, u shpreh Skvernelis para deputetëve.
als_Latn als_Latn als_Latn als_Latn